
    APROBAT

                                                                                                                  PRIMAR

                                                                                                                   ROBU NICOLAE
Referat 

privind acordarea scutirii de la plata impozitului aferent cladirii situate in Timisoara Calea Dorobantilor nr. 4, datorat bugetului local pentru anul fiscal 2015, Fundatiei Serviciilor Sociale Bethany

Avand in vedere cererea inregistrata la Directia Fiscala a Municipiului Timisoara sub nr. E42015-000599/26.01.2015, completata cu documentatia inregistrata sub nr.E22015-006889/10.03.2015, prin care Fundatia Serviciilor Sociale Bethany, cu sediul in Timisoara, Calea Dorobantilor nr.4, CUI 5481584, solicita in baza dispozitiilor art.250 alin.(1) pct.19 din Legea nr.571/2003 privind Codul Fiscal, acordarea scutirii de la plata impozitului aferent cladirii situate in Timisoara, Calea Dorobantilor nr.4, datorat bugetului local al municipiului Timisoara pentru anul fiscal 2015. 

Potrivit dispozitiilor art.250 alin.(1) pct.19 din Legea nr.571/2003 privind Codul fiscal „Clădirile pentru care nu se datorează impozit, prin efectul legii, sunt, după cum urmează: (...)  19. clădirile utilizate pentru activităţi social-umanitare de către asociaţii, fundaţii şi culte, potrivit hotărârii consiliului local.” 
Prin Hotararea Consiliului Local nr.289/20.05.2014, privind stabilirea impozitelor şi taxelor locale în Municipiul Timişoara pentru anul 2015, anexa nr. 6, Consiliul Local al Municipiului Timisoara a stabilit procedura de acordare a scutirii de la plata impozitului pe cladiri prevazuta la art. 250 alin. 1 pct. 19 din Legea nr. 571/2003. 
Conform dispozitiilor  anexei nr.6 din HCL nr. 289/20.05.2014:
- art. 1 alin.1   „Nu se supun impozitarii pentru anul fiscal 2015, cladirile utilizate in intregul lor de catre asociatii, fundatii si culte sau de catre acestea in parteneriat cu autoritati sau institutii publice, numai pentru activitati social-umanitare, constand in: asigurarea de gazduire, hrana, sprijin material, ingrijire medicala; asistenta sociala, psihologica; activitati educationale; activitati de recuperare, reabilitare si reinsertie sociala, pentru persoane aflate in dificultate (copii abandonati, orfani, proveniti din famiii dezorganizate, persoane cu handicap, persoane varstnice si altele asemenea) prestate cu titlu gratuit. „

-art.2 “Scutirea prevazuta la art. 1 se acorda prin hotărârea consiliului local, pe baza de cerere, ...”
Din documentele depuse de fundatie in sustinerea cererii de acordare a scutirii inregistrate la Directia Fiscala a Municipiului Timisoara sub nr. E42015-000599/26.01.2015 si nr. E22015-006889/10.03.2015, rezulta urmatoarele:

· prin Sentinta Civila nr.1/10.01.1994, s-a admis cererea formulata de Fundatia Serviciilor Sociale Bethany si s-a dispus inregistrarea Fundatiei ca persoana juridica romana avand scop nepatrimonial;

· potrivit art.1 si art.6 al Statului Fundatiei autentificat prin incheierea nr. 2216/21.05.2014:
- art. 1 „Fundatia Serviciilor Sociale Bethany, denumita in continuare Fundatia, persoana juridica de drept privat fara scop patrimonial, este o organizatie independenta, neguvernamentala si non-profit, care isi desfasoara activitatea in conformitate cu Decretul 31/1954, Ordonanta Guvernului nr. 26/2000, Legea 246/2005 si cu prevederile prezentului statut.” 

- art. 6 „Pentru indeplinirea scopului si obiectivelor sale Fundatia va desfasura activitati ca: 
· Activitati de asistenta sociala de interes general sau de interes comunitar; protectie, gazduire, ingrijire, consiliere, activitati de recuperare si reintegrare sociala pentru copii, pentru persoane cu handicap, persoane cu nevoi speciale, refugiati, persoane abuzate, victime ale violentei domestice, persoane traficate, persoane aflate in detentie sau in centre de reeducare, tineri, minoritati,  persoane varstnice si alte categorii defavorizate, sprijinirea oamenilor in obtinerea de resurse si servicii, consilierea si sprijinirea psihologica a persoanelor aflate in dificultate, ameliorarea nevoilor fizice si psihologice ale persoanelor refugiate sau mutate, dezradacinate, promovarea concilierii comunitare, etc;
·  Activitati de dezvoltare personala a tinerilor (stimularea participarii tinerilor la viata societatii, programe de voluntariat, educatie informala, organizarea de simpozioane, seminarii, etc.); 
· Activitati de formare profesionala si de ocupare a fortei de munca: informare si consiliere privind cariera, formarea profesionala a adultilor, dezvoltarea resurselor umane, formarea continua, formarea de formatori, organizarea de cursuri de formare profesionala, seminarii, workshop-uri si conferinte locale, regionale si nationale, etc.; (...)

·  Acordarea de ajutor umanitar persoanelor defavorizate;
·  Acordarea de burse pentru elevi si studenti, cu precadere in domeniile disciplinelor socio-umane; (...)

· Activitati de integrare sociala si profesionala a persoanelor care practica prostitutia, a persoanelor aflate in detentie; (...)” 
· Potrivit declaratiei pe proprie raspundere a reprezentantului fundatiei, d-na Darida Codruta Dorina, “Sediul fundatiei din Timisoara, str. Calea Dorobantilor nr.4,  este utilizat in exclusivitate pentru desfasurarea urmatoarelor activitati cu titlu gratuit: activitati educationale, sprijin material si servicii sociale pentru copii si familii in dificultate; servicii sociale de monitorizare si sprijin pentru asistenti maternali profesionisti si copii cu nevoi speciale aflati in ingrijirea acestora; servicii socio-profesionale pentru persoane cu dizabilitati, persoane de etnie rroma si tineri care provin din sistemul de protectie a copilului; servicii de reinsertie socio-profesionala, activitati educationale si acompaniere pentru someri, persoane in cautarea unui loc de munca, persoane inactive, femei si femei aflate in dificulatate.” 
Aratam ca, in vederea verificarii indeplinirii conditiilor necesare pentru acordarea scutirii de la plata impozitului aferent cladirii situate in Timisoara, Calea Dorobantilor nr.4, în temeiul art.250 alin.(1) pct.19 din Legea nr.571/2003, organul fiscal a procedat la efectuarea unei cercetari la fata locului, respectiv la cladirea situata in Timisoara, Calea Dorobantilor nr.4,  in baza art.57 din OG nr.92/2003 privind Codul de procedura fiscala si art. 5 din anexa nr. 6 la Hotararea Consiliului Local nr. 289/20.05.2014. 

Potrivit procesului-verbal incheiat in data de 09.03.2015, ca urmare a efectuarii cercetarii la fata locului, la adresa str. Dorobantilor nr.4, functioneaza Fundatia Serviciilor Sociale Bethany unde isi desfasoara urmatoarele activitati: activitati educationale, sprijin material si servicii sociale pentru copii si familii in dificultate, servicii sociale de monitorizare si sprijin pentru asistenti maternali profesionisti si copii cu nevoi speciale aflati in ingrijirea acestora, servicii socio-profesionale pentru copii cu dizabilitati, servicii de reinsertie socio-profesionala, etc. „

Avand in vedere cele prezentate mai sus, consideram ca, cladirea situata in Timisoara Calea Dorobantilor nr.4, aflata in proprietatea Fundatiei Serviciilor Sociale Bethany, se incadreaza in dispozitiile art. 1 din anexa nr. 6 la Hotararea Consiliului Local nr. 289/20.05.2014.
Mentionam faptul ca impozitul pe cladiri aferent anului fiscal 2015 pentru cladirea situata in Timisoara Calea Dorobantilor nr. 4, este in cuantum de 8.963 lei.
Conform art. 6 al anexei nr.6 din HCL nr. 289/20.05.2014 „Pentru solutionarea fiecarui dosar privind cererea de scutire de la plata impozitului pe cladiri in temeiul art. 250 alin.1 pct.19 din Legea nr.571/2003 privind Codul fiscal, Directia Fiscala a Municipiului Timisoara, prin serviciul de specialitate, va intocmi un referat care va fi supus spre avizare Serviciulu Juridic din cadrul Primariei Municipiului Timisoara si spre aprobare Primarului Municipiului Timisoara.”
Avand in vedere cele prezentate mai sus,  in baza prevederilor art. 250 alin. (1) pct. 19 din Legea nr.571/2003 si prevederilor anexei nr. 6 la Hotararea Consiliului Local nr. 289/20.05.2014, privind stabilirea impozitelor şi taxelor locale în Municipiul Timişoara pentru anul 2015,
PROPUNEM:

Acordarea scutirii de la plata impozitului pe cladiri aferent cladirii situate in Timisoara, Calea Dorobantilor nr.4, datorat bugetului local al Municipiului Timisoara pentru anul fiscal 2015, Fundatiei Serviciilor Sociale Bethany, cu sediul in Timisoara, Calea Dorobantilor nr. 4, CUI 5481584.

